Matronalijos

Matronalijos (Matronalia arba Matronales Feriae) – senovės romėnų šventė, skirta deivei Junonai. Matronalijos švenčiamos kovo 1 d.

375 m. pr. m. e. deivei buvo skirta šventykla. Pagal tradiciją kultą įkūrė sabinų karalius Titas Tatijus. Matronalijos buvo skirtos ne tik pažymėti šventai santuokai, bet ir taikai susimaišius romėnams ir sabinams. Šventės metu moterų procesija eidavo į šventyklą, kur vykdavo aukojimai Junonai. Namuose aukojimai ir maldos buvo skirtos santuokinei laimei. Šventės proga vyrai dovanodavo žmonoms dovanas. Matronalijos laikomos Moters dienos ankstyvąja forma.

 Šaltiniai 

Kategorija:Senovės Romos šventės